Business Finland

Business Finland on suomalainen valtiokonserni, joka koostuu valtionyhtiö Business Finland Oy:stä (ent. Finpro), ja samannimisestä valtion virastosta, innovaatiorahoituskeskus Business Finlandista (ent. Tekes).

Vuoden 2018 alussa syntynyt Business Finland -konserni tarjoaa yrityksille kansainvälistymis- ja rahoituspalveluita. Sen pääjohtajana toimii Lassi Noponen ja päätoimipaikka on Ruoholahdessa.

Business Finlandissa työskentelee 760 asiantuntijaa. Maailmalla toimipisteitä on 37 ja Suomessa 16. Business Finland on osa Team Finland -verkostoa. 

Business Finlandin toimintaa ohjaa laki 1146/2017 sekä muut erityislainsäädännön osat. Se toimii Työ- ja elinkeinoministeriön tulosohjauksessa. Business Finland toimii myös Suomen edustajana Euroopan avaruusjärjestössä.

 Organisaatio 

Business Finlandilla on pääjohtaja, joka johtaa ja kehittää toimintaa, sekä vastaa toiminnasta työ- ja elinkeinoministeriölle. Pääjohtajan nimittää valtioneuvosto.

Pääjohtajana on 1.9.2024 alkaen toiminut Lassi Noponen. Noposen edeltäjänä toimi Nina Kopola (1.9.2019–31.8.2024). 

Pääjohtajan tukena on myös johtoryhmä.

Business Finlandilla on myös johtokunta, johon kuuluu toimialaa tuntevia henkilöitä, joista yksi edustaa työ- ja elinkeinoministeriötä. Johtokunta päättää rahoituksen myöntämisestä, ja pääjohtaja toimii johtokunnan esittelijänä.

Johtokunnan kokoonpano: 

 Puheenjohtaja: Päivi Marttila, hallitusammattilainen
 Varapuheenjohtaja: Petri Peltonen, työ- ja elinkeinoministeriö
 Jaakko Aspara, professori, Aalto-yliopisto
 Juuso Heinilä, toimitusjohtaja, Finnvera Oyj
 Petri Kalliokoski, toimitusjohtaja, High Metal Oy
 Taru Keronen, toimitusjohtaja, Eckerö Line Oy
 Sami Lampinen, toimitusjohtaja, Inventure Oy
 Teppo Rantanen, johtaja, Tampereen kaupunki
 Jarno Syrjälä, alivaltiosihteeri, ulkoministeriö
 Tuula Teeri, johtava asiantuntija, Knut and Alice Wallenberg Foundation

 Myönnetty rahoitus 

+ Business Finlandin myöntämä rahoitus vuosittain  Vuosi Myönnetty rahoitus Rahoituksen saajia Eniten tutkimusrahoitusta saaneet (top 3) Eniten EAKR-rahoitusta saaneet (top 3) Eniten lainaa saaneet (top 3) Eniten avustusta saaneet (top 3) 2010  618 milj. €  1374 kpl  Teknologian tutkimuskeskus VTT
Aalto-korkeakoulusäätiö sr
TTY-säätiö || Itä-Suomen yliopistoOulun YliopistoLappeenrannan teknillinen yliopisto || UPM-Kymmene OyjForest BtL OyNeste Oil Oy || Kemira OyjNokia OyjUPM-Kymmene Oyj 2011  605 milj. €  1412 kpl  Teknologian tutkimuskeskus VTT
Aalto-korkeakoulusäätiö sr
TTY-säätiö || Itä-Suomen yliopistoLappeenrannan teknillinen yliopistoOulun Yliopisto || NSE Biefuels Oy LtdFKD Therapies OyMedtentia International Ltd Oy || Nokia OyjKemira OyjNokia Siemens Networks Oy 2012  561 milj. €  1400 kpl  Teknologian tutkimuskeskus VTT
Aalto-korkeakoulusäätiö sr
TTY-säätiö || Itä-Suomen yliopistoLappeenrannan teknillinen yliopistoOulun Yliopisto || Metsä Fibre OyForest BtL OyDesentum Oy || Nokia OyjNokia Siemens Networks OyF-Secure Oyj 2013  576 milj. €  1514 kpl  Teknologian tutkimuskeskus VTT
Aalto-korkeakoulusäätiö sr
Euroopan avaruusjärjestö ESA || Itä-Suomen yliopistoTeknologian tutkimuskeskus VTT Lappeenrannan teknillinen yliopisto || Borealis Polymers OyMobidiag OyJolla Oy || Nokia Solutions and Networks OySandvik Mining and Construction OyF-Secure Oyj 2014  523 milj. €  1695 kpl  Teknologian tutkimuskeskus VTT
Aalto-korkeakoulusäätiö sr
TTY-säätiö || Itä-Suomen yliopistoOulun yliopistoTeknologian tutkimuskeskus VTT || AW-Energy OyRuukki Construction OyAava Mobile Oy || GE Healthcare Finland OyNokia Solutions and Networks OyNokia Oyj 2015  524 milj. €  1575 kpl  Teknologian tutkimuskeskus VTT
Aalto-korkeakoulusäätiö srOulun Yliopisto || Itä-Suomen yliopistoVaasan yliopistoTTY-säätiö || Rovio Entertainment OyValoe OyjMustavaaran kaivos Oy || Nokia Solutions and Networks OyOutotec (Finland) OySandvik Mining and Constructions Oy 2016  417 milj. €  2741 kpl  Teknologian tutkimuskeskus VTT
Aalto-korkeakoulusäätiö sr
Lappeenrannan teknillinen yliopisto || Lapin yliopistoItä-suomen yliopistoKaakkois-Suomen Ammattikorkeakoulu Oy || Admares OySunshine Kaidi (Finland) New Energy Co. OyFrozenbyte Oy || Nokia Solutions and Networks OyNokia Technologies OyValmet Automation Oy 2017  492 milj. €  3613 kpl  Teknologian tutkimuskeskus VTT
Helsingin yliopisto
Aalto-korkeakoulusäätiö sr || Itä-Suomen yliopistoKaakkois-Suomen Ammattikorkeakoulu OyGeologian tutkimuskeskus || Glaston Finland OyQvantel Finland OyVarjo Technologies Oy || Nokia Solutions and Networks OyRolls-Royce Oy AbABB Oy 2018  535 milj. €  3475 kpl  Teknologian tutkimuskeskus VTTAalto-korkeakoulusäätiö sr
Tampereen korkeakoulusäätiö sr || Itä-Suomen yliopistoLapin YliopistoTeknologian tutkimuskeskus VTT || Metsä Spring OyCritical Force OyForendo Pharma Oy || Sandvik Mining and Construction OyFortum Power and Heat OyGE Healthcare Finland Oy 2019  571 milj. €  4034 kpl  Teknologian tutkimuskeskus VTT
Aalto-korkeakoulusäätiö sr
Tampereen korkeakoulusäätiö sr || Itä-Suomen yliopistoKarelia Ammattikorkeakoulu OyLuonnonvarakeskus || Tapojärvi OyWolt Enterprises OyMI Demo Oy || Meyer Turku OyRauma Marine Constructions OyRocla Oy20201042 milj. €2060 kpl (sis. koronarahoitus)2021701 milj. €3 912 kpl2022826 milj. €4596 kplSolar Foods Oy
Teknologian tutkimuskeskus VTT
Neste Oyj2023726 milj. €4435 kplNokia Solutions and Networks Oy
ICEYE Oy
Teknologian tutkimuskeskus VTT2024610 milj. €5731 kplTeknologian tutkimuskeskus VTT

Aalto-korkeakoulusäätiö sr

Nokia Solutions and Networks Oy

Business Finlandin rahoitus vuosina 2010–2019 on jakautunut seuraavasti: 48,8% avustuksia, 28,4% tutkimusrahoitusta, 26,6% lainaa, 2,1% EAKR-rahoitusta ja 1,1% muuta rahoitusta.

Rahoituksesta 33,3% on kohdistunut mikroyrityksiin, 30,8% suuriin yritykseen, 24,3% pieniin yrityksiin ja 11,5% keskisuuriin yrityksiin.

Business Finland valjastettiin Marinin hallituksen toimesta poikkeuksellisesti jakamaan avustuksia vuonna 2020 koronaviruspandemiasta kärsineille yrityksille. Hakemuksia tuli yhteensä yli 25000, joka on yli parikymmenkertainen määrä normaaliin aikaan nähden. 29. toukokuuta 2020 mennessä tukea oli jaettu 438 miljoonan euron edestä.

 Huijausskandaalit 

Business Finlandin edeltäjän Finpron USA:n aluepäällikköä syytetään yli neljän miljoonan euron kavaltamisesta vuosien 2010–2017 välisenä aikana. Valtio oli syyskuuhun 2023 mennessä käyttänyt oikeudenkäyntiin yli puoli miljoonaa euroa.

Myös Business Finlandin Kiinassa toimivan tytäryhtiön FinChin entistä työntekijää epäillään arviolta miljoonan euron taloudellisista väärinkäytöksistä Finpron loppuaikoina eli vuosina 2017–2018.

Katso myös
Finnvera
Suomen Teollisuussijoitus

 Lähteet 

 Aiheesta muualla 
 Business Finlandin kotisivu
 Business Finland - tietoa suomalaisille asiakkaille

Luokka:Suomalaiset talousjärjestöt
luokka:Kansainvälistymisen edistämisorganisaatiot
Luokka:Suomen työ- ja elinkeinoministeriö
Luokka:Suomen valtion virastot
Luokka:Suunnittelu ja innovaatio
Luokka:Tutkimusrahoitus
Luokka:Yritysrahoitus